Ελέιν Πάρεντ

Η **Ελέιν Αντονέτ Πάρεντ** (Αγγλικά: **Elaine Antoinette Parent**, 4 Αυγούστου 1942 – 6 Απριλίου 2002) ήταν μια Αμερικανίδα εγκληματίας γνωστή ως «η πιο καταζητούμενη γυναίκα στον κόσμο» για φόνο και απάτες, στα τέλη της δεκαετίας του 1990 και στις αρχές της δεκαετίας του 2000.

Καταζητήθηκε για την δολοφονία της Μπέβερλι ΜακΓκόουαν, μιας 34χρονης τραπεζικής υπαλλήλου. Συγκεκριμένα, στις αρχές Ιουλίου 1990, η Μπέβερλι έβαλε αγγελία αναζητώντας μια συγκάτοικο για να νοικιάσει ένα δωμάτιο του διαμερίσματος της στην παραλία Πόμπανο. Σύντομα βρήκε μια πιθανή υποψήφια, μια Βρετανίδα με το όνομα Άλις. Οδηγούσε ένα ωραίο αυτοκίνητο και φαινόταν να είναι μια επιτυχημένη γυναίκα καριέρας. Είχε πει στην Μπέβερλι ότι εργαζόταν στα κεντρικά γραφείο της ΙΒΜ στο Φορτ Λόντερντεϊλ. (Ωστόσο, αργότερα η εταιρεία IBM δήλωσε ότι δεν είχε καμία υπάλληλο με αυτό το όνομα.) Η Άλις μοιράζονταν επίσης ένα ενδιαφέρον για την αριθμολογία. Η Άλις, η οποία στην πραγματικότητα ήταν η Ελέιν Πάρεντ, συμφώνησε να κάνει ένα γράφημα για την Μπέβερλι, χρησιμοποιώντας αριθμούς από την προσωπική της ζωή. Ζήτησε τον αριθμό του διαβατηρίου και τα στοιχεία του πιστοποιητικού γέννησης της. Μετά την ολοκλήρωση του χάρτη, η Άλις της είπε ότι θα βρει τον αληθινό έρωτα, θα παντρευτεί στα 40 της και θα γίνει σύντομα πολύ πλούσια. Ωστόσο, ισχυρίστηκε επίσης ότι ένας άντρας και μια γυναίκα που ήταν κοντά της θα την εξαπατούσαν και θα την πλήγωναν. Η Μπέβερλι είχε πει στους φίλους της ότι βρήκε μια κατάλληλη συγκάτοικο με το όνομα Άλις και ήταν πολύ χαρούμενη γι' αυτό. Εντούτοις, στις 17 Ιουλίου του 1990, λίγες μέρες μετά τη μετακόμιση της Άλις, η Μπέβερλι εξαφανίστηκε. Στις 19 Ιουλίου του 1990, αρκετοί από την οικογένεια και τους φίλους της Μπέβερλι έλαβαν γράμματα από αυτήν, τα οποία ανέφεραν ότι είχε πουλήσει το διαμέρισμα της και σχεδίαζε να ξεκινήσει μια νέα ζωή. Τα αγαπημένα της πρόσωπα, όμως, ήταν καχύποπτα. Τα αδέρφια της, ο Στιβ και η Τζέιν πήγαν στο διαμέρισμα της για να κάνουν έρευνα. Το αυτοκίνητο της έλειπε, το σταθερό της τηλέφωνο της είχε αποσυνδεθεί και δεν είχε εμφανιστεί στη δουλειά για δύο μέρες. Το νυχτικό της ήταν στο κρεβάτι της, το οποίο δεν είχε στρωθεί. Αυτό το σκηνικό έκανε τα αδέρφια της Μπέβερλι να πιστέψουν ότι είχε φύγει και σχεδίαζε να επιστρέψει. Εκτός από το αυτοκίνητό της, άλλα πράγματα που έλειπαν ήταν το βιβλίο διευθύνσεων, το πιστοποιητικό γέννησης και το διαβατήριο της. Δεν βρέθηκαν επίσης οι δύο γάτες της Μπέβερλι. Αργότερα έμαθαν ότι είχε στείλει μια επιστολή στην εταιρεία στεγαστικών δανείων της, εξουσιοδοτώντας τους να πουλήσουν το διαμέρισμα της και τα προσωπικά της αντικείμενα. Την ίδια μέρα που η οικογένεια και οι φίλοι της Μπέβερλι έλαβαν γράμματα από αυτήν, βρέθηκε το ακρωτηριασμένο πτώμα της. Την είχαν πετάξει σε ένα απομακρυσμένο κανάλι στην Κομητεία Σεντ Λούσι της Φλόριντα, 100 μίλια από το σπίτι της. Ο δολοφόνος της έκοψε το λαιμό, της είχε αφαιρέσει ένα μέρος του κεφαλιού και των χεριών της, καθώς και ένα τατουάζ από την κοιλιά της για να καθυστερήσει την ταυτοποίηση της. Ωστόσο, παρέβλεψε ένα δεύτερο τατουάζ με ένα κίτρινο τριαντάφυλλο στον αστράγαλό της. Το τατουάζ, μαζί με τα δυο δόντια που είχαν μείνει, ήταν αρκετά για να αναγνωριστεί το πτώμα της. Η αστυνομία αρχικά μπερδεύτηκε από τα γράμματα που είχε στείλει η Μπέβερλι στην οικογένεια και τους φίλους της. Ήταν γραμμένα με τον γραφικό της χαρακτήρα και δεν φάνηκε να υπάρχουν στοιχεία που να αποδεικνύουν ότι αναγκάστηκε να τα γράψει. Η αστυνομία υποψιάστηκε αμέσως την Άλις, η οποία εθεάθη να χρησιμοποιεί την πιστωτική κάρτα της Μπέβερλι μετά τη δολοφονία της. Επίσης, προφανώς χρησιμοποίησε την ταυτότητα της για να δραπετεύσει στην Αγγλία. Μετά τη δολοφονία της Μπέβερλι, ένας άντρας που αυτοαποκαλούνταν "Σαμ" και υποδυόταν την νεκρή τραπεζικό, φορώντας τα ρούχα και τα γυαλιά της Μπέβερλι, καθώς και μια μαύρη περούκα τύπου Κλεοπάτρας, χρησιμοποίησε επίσης την πιστωτική της κάρτα για να κάνει κράτηση για ενοικίαση αυτοκινήτου στο αεροδρόμιο Χίθροου του Λονδίνου. Είπε στον ταξιδιωτικό πράκτορα ότι ταξίδευε με την πτήση 292 της British Airways, η οποία αναχώρησε την Κυριακή, 22 Ιουλίου του 1990, στις 6:30. Η αστυνομία έψαξε τη λίστα επιβατών για την πτήση, αλλά το όνομα της Μπέβερλι δεν βρέθηκε εκεί. Στις 25 Ιουλίου, το αυτοκίνητο της Μπέβερλι βρέθηκε σε ένα μοτέλ κοντά στο διεθνές αεροδρόμιο του Μαϊάμι. Ήταν εκεί για πέντε μέρες. Σε αυτό, οι ερευνητές βρήκαν τρίχες από την μαύρη περούκα. Τα ιατροδικαστικά στοιχεία στο αυτοκίνητο της Μπέβερλι και ένα χειρόγραφο στο διαμέρισμα της, ενίσχυσαν περισσότερο της κατηγορίες εναντίον της Ελέιν Πάρεντ. 
Οι ερευνητές πλέον γνωρίζουν ότι, η Ελέιν ταξίδεψε σε πολλά μέρη με περισσότερες από 20 διαφορετικές ταυτότητες και ήταν δεξιοτέχνης της μεταμφίεσης, ακόμη και μερικές φορές παριστάνοντας τον άντρα.

Τον Δεκέμβριο του 1996, μετά από επανέλεγχο της λίστας επιβατών της British Airways Flight 292, οι αρχές ανακάλυψαν ότι η "Άλις" είχε χρησιμοποιήσει μια κλεμμένη ταυτότητα με το όνομα Σύλβια Άν Χότζκινσον για να αγοράσει τα εισιτήρια της. Τον Μάιο του 1991, η Ελέιν συνελήφθη ενώ είχε στην κατοχή της, την ταυτότητα της Χότζκινσον και μιας άλλης γυναίκας. Τα λεγόμενα της κατάθεσης της δεν δόθηκαν στην δημοσιότητα. Ωστόσο, κατάφερε να πείσει της αρχές και αφέθηκε ελεύθερη καθώς της έγινε γνωστό ότι σύντομα θα έπρεπε νσ εμφανιστεί στο δικαστήριο. Με το πέρασμα των χρόνων, έγινε γνωστή ως ο «χαμελέοντας δολοφονος». Το παρατσούκλι αυτό, προήλθε από μια καρποστάλ ελαιογραφίας που έστειλε η ίδια στην αστυνομία με το μήνυμα «*Με τις καλύτερες ευχές μου! Ο Χαμαιλέοντας σας!*» με το κείμενο να είναι γραμμένο με γραφομηχανή στο πίσω μέρος της κάρτας, για να μην φανερώσει τον γραφικό της χαρακτήρα. Το παρατσούκλι ήταν εύστοχο, καθώς έκλεβε τις ταυτότητες των θυμάτων της και μεταμφιεζόταν για να τους μοιάζει εμφανισιακά. Εξαιτίας αυτού του γεγονότος, κατάφερε να ξεφύγει από τη σύλληψη για πάνω από μια δεκαετία. Ωστόσο, τον Απρίλιο του 2002, η αστυνομία την εντόπισε με τη βοήθεια μιας ανώνυμης πληροφορίας από έναν τηλεθεατή που παρακολουθούσε την εκπομπή *America's Most Wanted,* ένα βράδυ που αναφερόταν στην Πάρεντ. Εκείνη την εποχή, ζούσε με το όνομα «Ντάρλιν Τόμσον» σε ένα διαμέρισμα στην Πόλη του Παναμά της Φλόριντα. Αφού οι ντετέκτιβ έφτασαν εκεί, της επέτρεψαν να αλλάξει ρούχα. Αυτό όμως αποδείχτηκε τραγικό λάθος, καθώς η δράστης πήρε τη ζωή της με ένα περίστροφο διαμέτρου 0,357, πυροβολώντας στην καρδιά της για να αποφύγει τη σύλληψη. Ωστόσο η αυτοχειρία της Πάρεντ άφησε πολλά ερωτήματα αναπάντητα που αφορούσαν τα μυστικά του παράξενου τρόπου ζωής της και της εγκληματικής της καριέρας. Όσο για τον «Σαμ», δεν αναγνωρίστηκε ποτέ, αλλά η αστυνομία πιστεύει πλέον ότι ισως ήταν η ίδια η Πάρεντ. Ορισμένοι ερευνητές αμφισβήτησαν ακόμη και αν το "Ελέιν Πάρεντ" ήταν το πραγματικό της όνομα, καθώς δεν βρέθηκε ποτέ το πιστοποιητικό γέννησης της.

Σχετικά λίγα είναι γνωστά για την Ελέιν Αντονέτ Πάρεντ. Όσοι τη γνώρισαν, και σε ορισμένες περιπτώσεις έζησαν μαζί της, την περιγράφουν ποικιλοτρόπως ως όμορφη, έξυπνη, γοητευτική και αμφιφυλόφιλη - αλλά μιλούν και για την άλλη πλευρά της η οποία ήταν : επιθετική, επιρρεπής σε βίαιες εναλλαγές διάθεσης και απειλητική. Η Ελέιν ηταν μοναχοπαίδι Αμερικανού πατέρα και Γαλλοκαναδή μητέρας, και μεγάλωσε στο Μπρονξ της Νέας Υόρκης. Στα 30 της έτη βρισκόταν στη Φλόριντα και τρία χρόνια αργότερα απέκτησε την πρώτη της καταδίκη, για κλοπή καταστημάτων. Για το μεγαλύτερο μέρος της ενήλικης ύπαρξης της, ωστόσο, η Πάρεντ ήταν μια επικίνδυνη γυναίκα. Κάποιες από τις ταυτότητες που χρησιμοποιούσε, κλάπηκαν από γυναίκες που γνώρισε αλλά δεν σκότωσε, κάποιες επινοήθηκαν εξ ολοκλήρου και κάποιες δεν μπόρεσαν να εντοπιστούν καθόλου από τους ντετέκτιβ. Οι αρχές υποψιάζονται ότι στην τρίτη κατηγορία ανήκουν γυναίκες που θα μπορούσαν να είχαν την ίδια κατάληξη με την Μπέβερλι ΜακΓκόουαν.

Η δολοφονία της Μπέβερλι ΜακΓκόουαν και η αναζήτηση της Ελέιν Πάρεντ δραματοποιήθηκαν στις εκπομπές:

* *Unsolved Mysteries* 
* *America's Most Wanted* 
* The World's Most Wanted Woman
* *Swamp Murders*

## Παραπομπές


Κατηγορία:Αμερικανοί δολοφόνοι